రిలయన్స్ జియోకు మరో చిక్కొచ్చి పడింది. రిలయన్స్ జియోను మొదటి నుంచి వ్యతిరేకిస్తున్న భారతీ ఎయిర్టెల్ మరోసారి తుది పోరాటానికి సిద్ధమైంది. ఎయిర్టెల్ అవకాశం దొరికిన ప్రతిసారి జియోపై ఫిర్యాదు చేస్తూనే ఉంది. జియోకు ప్రతీచోట లైన్ క్లియర్ అవుతూనే ఉంది. ఎయిర్టెల్ ట్రాయ్కు ఫిర్యాదు చేసినా ఫలితం లేకుండా పోయింది. దీంతో తాజాగా కాంపిటీషన్ కమీషన్ ఆఫ్ ఇండియా(సీసీఐ) కు ఎయిర్టెల్ ఫిర్యాదు చేసింది.ముఖేష్ అంబానీ టెలికాం రంగంలో తనకు మరో కాంపిటీటరే ఉండకూడదనే దురుద్దేశంతో ప్రవర్తిస్తున్నారని ఈ ఫిర్యాదులో ఎయిర్టెల్ పేర్కొంది. ఫిబ్రవరి 2న సీసీఐకి ఈ ఫిర్యాదు అందింది. ఇండియన్ టెలికాం మార్కెట్లో ఏ కంపెనీ ఫ్రీ ఆఫర్ ప్రకటించలేదని, జియో ప్రకటించే సమయంలో కూడా ఇతర టెలికాం కంపెనీలకు కనీస సమాచారం ఇవ్వలేదని ఎయిర్టెల్ ఆరోపిస్తోంది. జియో తీసుకున్న ఈ నిర్ణయం వల్ల ఇతర టెలికాం కంపెనీలు తీవ్రంగా నష్టపోయాయని ఎయిర్టెల్ ప్రధానంగా ఆరోపించింది. అయితే ఇప్పటికే టీడీశాట్లో ఎయిర్టెల్, ఐడియా కంపెనీలు జియోపై ఫిర్యాదు చేశాయి. ట్రాయ్, జియో కుమ్మక్కై ఈ ఫ్రీ ఆఫర్ను అందుబాటులోకి తెచ్చాయని ఆరోపించాయి.
relions jioku maro chikkochi padindi. relions jionu modati nunchi vyatirekistunna bhaaratii airtel marosari tudi poraataaniki siddhamaindi. airtel avakaasam dorikina pratisaari jiopai firyaadu chestune undi. jioku prateechota line clier avutune undi. airtel traayku firyaadu chesina phalitam lekunda poyindi. deentho taajaagaa compitition kameession af india(cci) ku airtel firyaadu chesindi.mukhesh ambani telicom rangamlo tanaku maro compititeray undakudadane duruddesamto pravartistunnaarani ee firyaadulo airtel perkondi. fibravari 2na cci ee firyaadu andindi. indian telicom marketlo e company free affer prakatinchaledani, jio prakatinche samayamlo kuudaa itara telicom companylaku kaneesa samacharam ivvaledani airtel aaropistondi. jio teesukunna ee nirnayam valla itara telicom companylu teevramgaa nashtapoyayani airtel pradhaanamgaa aaropinchindi. ayithe ippatike teedeeshaatlo airtel, idia companylu jiopai firyaadu chesaayi. troy, jio kummakkai ee free aafarnu andubaatuloki tecchaayani aaropinchaayi.